Autosedačka vajíčko je autosedačka pre novorodencov škrupinového tvaru. Vajíčko pre bábätko je väčšinou vybavené madlom a je tak ľahko prenosné. Je vhodné maximálne do 18 mesiacov veku dieťaťa a umiestňuje sa vždy proti smeru jazdy, aby sa pri prípadnej kolízii dieťa zaprelo celou svojou váhou do sedačky a nepoškodilo si krčnú chrbticu. Veľmi často je autosedačka vajíčko kompatibilná s konštrukciou kočíka a má tak všestranné využitie.